**Chaitén** er en vulkan som ligger 10 km nordøst for byen Chaitén, i Los Lagos-regionen i Chile. Den tidligere kjeglevulkanen fikk plutselig et uventet utbrudd i 2008 etter flere jordskjelv i området.

Geografi & Geologi
------------------

### Lokalisering

Chaitén er en kaldera som måler 3 km i diameter, som er delvis fylt av rhyolitt obsidian lavakjegle. Den ligger vest for den elongerte, isdekkede Michinmahuida vulkanen og 10 km nordøst for byen med samme navn i Los Lagos-regionen, og 1300 km sør for hovedstaden Santiago de Chile. Lavadomen rekker en høyde på 962 moh og en del av denne er uten vegetasjon.

Vulkanisme
----------

### Historiske utbrudd

Den glassaktige grå obsidianen som var strømmet ut fra vulkanen, ble brukt av førkolumbiske kulturer som råmateriale for artefakter. Vulkanen skal ikke ha hatt noen form for utbrudd på nesten 9-10 000 år. Ifølge Smithsonian's Global Volcanism Project viser karbondatering at utbruddet skal ha skjedd i 7420 f.kr. +/- 75 år Det utbruddet skal imidlertid ha vært eksplosivt og skapt en enorm gassky Utbruddet var så stort at det kastet store mengder masse opp i atmosfæren og etterlot et stort krater over en kilometer bredt.

### 2008

Bilde av askeskyen fra utbruddet i 2008 som strekker seg helt østover til Atlanterhavet.  Foto: NASA 
En helt uventet erupsjon på morgenen 2. mai 2008 tvang frem evakuering av ca. 1500 mennesker fra byen Chaitén like i nærheten. Utbruddet sendte aske tyve kilometer opp i luften og dekket landsbyen Chaitén med et tykt lag aske. Chilenske myndigheter erklærte etter dette unntakstilstand i området, og startet evakueringen fra de truede landsbyene rundt. Beskyttelsemasker og ekstra drikkevann ble også sendt til området, da dette ble forurenset av all asken som falt ned. I nabolandet Argentina ble flere byer i regionen Patagonia rammet av askenedfall. Til og med hovedstaden Buenos Aires fikk føling med askenedfall.

Utbruddet fortsatte i dagene etter og områder så langt borte som 6 mil fra vulkanen ble dekket med et lag av 20 cm aske, noe som tvang frem en evakuering av 1 000 innbyggere fra byen Futaleufú. 6. mai ble evakueringen strammet til, da aktiviteten av utbruddet ble sterkere, og pyroklastiske strømmer ble observert. Alle sivile, militære og presse ble etter disse nye utbruddene evakuert fra Chaitén og Futaleufu.

En gruppe med amerikanske vitenskapsmenn ble sendt til området for å følge med på luftkvaliteten i området, samt se på risikoen fra kjemikalier som kunne falle ned over de berørte områdene.

Rundt midten av juni 2008 var det snakk om at myndighetene skulle oppheve deler av evakueringen slik at folk skulle få hente sine eiendeler, da vulkanen igjen økte sin aktivitet kraftig 13. juni.

Referanser
----------

1. ↑  Chaitén (Chaiten Volcano) - Chile *Geology.com*
2. ↑  (en)
Naranjo, José (desember 2004). «Holocene tephrochronology of the southernmost part (42°30'-45°S) of the Andean Southern Volcanic Zone». 31 (2). Rev. geol. Chile. [online]: pp. 225-240. ISSN:0716-0208. Besøkt 2. mai 2008. CS1-vedlikehold: Ekstra tekst (link)
3. ↑  (en) CNN: Volcano spurs Chile town's evacuation, 7. mai 2008
4. 1 2 3  (no) Dagbladet: Vulkan våknet plutselig etter 10 000 år, 3. mai 2008
5. ↑  (en) Telegraph: A cataclysmic blast is possible, 4. mai 2008
6. 1 2  (no) Aftenposten: Vulkanutbrudd i Chile, 3. mai 2008
7. ↑  (en) CNN: Chilean town nearly empty after volcano eruption, 3. mai 2008
8. 1 2  (en) Terra Daily, 13. juni 2008
9. ↑  (no) VG: Over 5 000 evakuert fra vulkan i Chile, 5. mai 2008
10. 1 2  (en) BBC News: Chile eruption spurs evacuations, 6. mai 2008
11. ↑  (en) Patagonia Times: Evacuations continue in Chile volcano zone Arkivert 9. mai 2008 hos Wayback Machine. 6. mai 2008

Se også
-------

* Chaitén
* Minchinmávida
* Liste over vulkaner i Chile

Eksterne lenker
---------------

* (en) Chaitén volcano – kategori av bilder, video eller lyd på Commons Rediger på Wikidata
* (en) Global Volcanism Program: Chaitén Arkivert 17. november 2020 hos Wayback Machine.
* (en) BBC News: In pictures: Chile volcano erupts (bilder fra utbruddet i mai 2008)
* (es) Inglaner.com: Fotos y videos de la erupción del volcán chaiten (bilder og film fra utbruddet i mai 2008)
* (en) TerraDaily: Chilean volcano turns Chaiten into ghost town, 4. mai 2008
* (no) Dagbladet: Vulkanen blir sintere Arkivert 3. mars 2016 hos Wayback Machine. (bilder fra utbruddet i mai 2008)
* (no) Nettavisen: Lyn og lava[*død lenke*] (bilder fra utbruddet i mai 2008)

|  |  |
| --- | --- |
| Oppslagsverk/autoritetsdata | Store norske leksikon **·** GeoNames
 |